
A „hiv magyar nő”-től az „anyai vágy”-ig: Női szerepek változása Arany János balladáiban

Kulcsszavak: szereplehetőségek; társadalmi elvárás; nőreprezentáció; feleség; anya
Arany János balladaköltészete a 19. század klasszikus magyar irodalmának egyik legtöbb perspektívából kutatott témája, ennélfogva a balladák még a 21. században is számos megközelítési lehetőséget kínálnak. Dolgozatomban számot kívánok vetni az eddigi recepciótörténettel, legfőképpen a 19. századi társadalom által meghatározott női szereplehetőségekkel. A kutatásom alappillére a nőkről való egykorú gondolkodás, annak progresszív és konzervatív oldalával egyetemben, amely a balladák értelmezésében szemléleti távlatként működik. Kiemelkedő szerepköröknek tekintem a honleány, az anya és a normasértő nő alakjait, melyek a kortárs társadalmi diskurzusban és az Arany-balladákban egyaránt jelentős szerepet kaptak.



